burgasdotpro/wikipedia huggingface dataset:
Paul F. Tompkins

Paul Francis Tompkins, viac známy ako Paul F. Tompkins (* 12. september 1968, Philadelphia, Pensylvánia, USA) je americký herec.
Zoznam obytných komplexov v Košiciach

Veľký dopyt po bytoch v Košiciach neustále pokračuje. Začalo to koncom roka 2011, od kedy Košice poriadne zmenili svoju tvár a začali sa postupne rozrastať. Realitný trh hlási vyššie ceny nie len nových ale aj starých bytov na pôvodných košických sídliskách, čo značí príchod množstva nových obyvateľov, najmä z okolia Košíc.
Západ.
V mestskej časti Západ pribudol aj veľmi obľúbený komplex Nová Terasa, ktorá leží medzi Triedou SNP a Ondavskou ulicou. Hotové sú už dve etapy, realizované spoločnosťou Penta Investments, ktoré doposiaľ priniesli 415 bytov a 48 domov. Vo výstavbe je už tretia etapa, po ktorej dokončení pribudne ďalších 225 bytov. Spolu sa takto Nová Terasa stane najväčším projektom na území Košíc, zo spolu 640 bytmi.
Sever.
V lokalite Anička, patrí v Košiciach medzi najobľúbenejšie miesta oddychu. Tak sa stala miestom vybudovania bytového komplexu s názvom Park Anička. Ten na Severe ponúka moderné bývanie v prírode neďaleko centra metropoly východu. Okolie Hornádu, tak postupne mení svoju tvár.
Košická Nová Ves.
Ďalším novopostaveným objektom je Zelená stráň na začiatku Košickej Novej Vsi. Projekt je rozdelený do dvoch etáp, pričom ku koncu roka 2016 boli dokončené práce na prvej etape výstavby, v súčasnosti sa spustil predaj bytov z druhej etapy, ktoré by mali byť postavené do leta 2018.
Juh.
V mestskej časti Juh žije v súčasnosti okolo 23-tisíc obyvateľov. Dlhé roky tu novostavby vo väčšom merítku nepribúdali. No v poslednom období však aj v tejto časti mesta začal stavebný boom. Na Juh vyrástla Šafránova záhrada, nové bytové jednotky sa začali stavať na Bleskovej, Jánošíkovej i Žižkovej ulici. Vďaka vznikajúcim novostavbám sa predpokladá zvyšovanie počtu obyvateľov v tejto mestskej časti. 
Staré Mesto.
Na území širšieho centra Košíc sa stavia vo veľkom. Na skok od Hlavnej ulice vyrástli stovky nových bytov a objekty občianskej vybavenosti. V lokalitách blízko centra mesta sa dlhé roky takmer nič nestavalo. Dva najväčšie projekty v mestskej časti Staré Mesto, ktorých výsledkom má spolu byť 524 nových bytov. Najväčší z nich je Rezidencia pri radnici na Strojárenskej ulici, pod záštitou developerskej skupiny CTR Group. Okrem toho sa realizuje projekt Mlynská bašta na rohu Továrenskej a Štefánikovej ulice.
Toto je zoznam obytných komplexov nachádzajúcich sa na území Košíc:
Khalid (spevák)

Khalid, rodným menom Khalid Donnel Robinson (* 11. február 1998, Fort Stewart, Georgia, Spojené štáty) je americký spevák a skladateľ. Podpísal nahrávaciu zmluvu s Right Hand Music Group a RCA Records. Jeho debutový singel „Location“ vyšiel v júli 2016 a umiestnil sa na 16. mieste amerického rebríčka "Billboard" Hot 100; neskôr ho RIAA certifikovala štvoritou platinovou platňou. 3. marca 2017 vydal svoj debutový štúdiový album, "American Teen".
Vplyv.
Khalid povedal, že matka je jeho najväčšou hudobnou inšpiráciou a tiež umelci: Kendrick Lamar, A$AP Rocky, Father John Misty, Frank Ocean, Grizzly Bear, Chance the Rapper, Lorde, India.Arie a James Blake.
Celibát (pieseň)

Celibát je pieseň z albumu "Katarze" českej popovej hudobnej skupiny Slza. Pieseň bola vydaná na Spotify, Apple Music, iTunes, Deezer a Google Play, 19. októbra 2014 bol nahraný videoklip k piesni na YouTube. Videoklip režíroval Vít Karas a natáčalo sa na zámku Liblice a zahrala si v ňom aj Barbora Zelená - finalistka "Českej miss".
Dolina Kondratowa

Dolina Kondratowa je dolina v poľských Západných Tatrách. Je západným oddelením Doliny Bystrej.
Popis doliny a geografia.
Na juhozápadnej strane ju ohraničuje Kalacka Kopa a Wielki Giewont, na západe severný hrebeň Kondratovej kopy, na juhu Hlavný hrebeň Západných Tatier na úseku od Kondratovej kopy cez Suchý vrch Kondracký po Goričkovú. Najväčšou bočnou vetvou doliny je Dolina Sucha Kondracka. V hornej časti Doliny Kondratowej sa rozvetvujú dve oddelenia: Dolina Małego Szerokiego vedúca pod Kondracku Przełęcz a Długi Żleb.
Väčšia časť doliny je zložená z vápencových hornín. Vytvorili sa v nej krasové útvary, ktorými plynie podzemná voda. Preto je dolina v prevažnej miere suchá. Voda vyviera v prameni Wywierzysko Bystrej. Krátky Kondratowy Potok je aktívny len, keď je v doline veľa vody. Dolina je relatívne plochá, aj keď v minulosti ju formoval ľadovec. Vyskytuje sa v nej zaujímavá flóra: vratičník mnohozárezový ("Botrychium multifidum"), krivec najmenší ("Gagea minima") – v Karpatoch zriedkavé rastliny. V strede doliny je Polana Kondratowa, na ktorej stojí Chata PTTK na Hali Kondratowej a stanica TOPRu. 
V minulosti bola Dolina Kondratowa vypásaná na Hale Kondratowej. V súčasnosti je jednou z najnavštevovanejších tatranských dolín. Vedú cez ňu obľúbené turistické trasy na Wielki Giewont a Červené vrchy a na Kasprov vrch.
Camila Cabellová

Karla Camila Cabello Estrabao ( [kaˈmila kaˈbeʎo]; * 3. marec 1997, Cojímar, Havana, Kuba) je kubánsko-mexická speváčka a skladateľka. Preslávila sa ako členka skupiny Fifth Harmony, ktorá vznikla počas druhej série americkej súťaže "The X Factor" v roku 2012. Následne skupina podpísala nahrávaciu zmluvu s vydavateľstvami Syco Music a Epic Records. 
Cabello sa začala presadzovať ako sólistka v období, keď vydala viacero spoluprác, vrátane piesne „Bad Things“ s Machine Gun Kelly, ktorá sa umiestnila na štvrtej priečke amerického rebríčka "Billboard" Hot 100. Po opustení skupiny Fifth Harmony v decembri 2016 vydala sólový singel „Crying in the Club“. Začala sa sústreďovať na hudbu ovplyvnenú latinskoamerickou hudbou a vydala svoj debutový štúdiový album "Camila" (2018). Debutoval na prvej priečke amerického rebríčka "Billboard" 200. Singel z albumu s názvom „Havana“ sa stal číslom 1 vo viacerých krajinách vrátane Spojeného kráľovstva a USA. 
Detstvo.
Cabello sa narodila v Cojímare, časti mesta Havana matke Sinuhe Estrabao a Alejandrovi Cabellovi, ktorý pochádza z Mexika. Dlhú časť detstva žila prechodne v Havane a Mexiku, no keď mala 5 rokov presťahovala sa do Miami. Navštevovala Miami Palmetto High School, ale školský rok 2012 – 2013 vynechala, keď bola v 9. ročníku, kvôli speváckej kariére. Napriek tomu školu dokončila.
Turné.
Ako hlavná umelkyňa
Ako predskokanka
Latinskoamerická hudba

Latinskoamerická hudba alebo hudba Latinskej Ameriky je hudba pôvodom z Latinskej Ameriky, konkrétne krajín hovoriacich románskymi jazykmi a územia Ameriky, a Karibiku južne od Spojených štátov. Latinskoamerická hudba zahŕňa aj africkú hudbu od otrokov, ktorí boli transportovaní do Ameriky európskymi osadníkmi, ako aj hudbu pôvodných obyvateľov Ameriky. Vďaka svojej vysoko synkretickej povahe latinskoamerická hudba zahŕňa široké spektrum štýlov vrátane žánrov, ako je bachata, bossa nova, merengue, rumba, salsa, samba, son a tango. Počas 20. storočia boli mnohé štýly ovplyvnené hudbou Spojených štátov, ktorá viedla k žánrom ako sú: latin pop, rock, jazz, hip hop a reggaeton.
Geograficky sa zvyčajne týka španielskych a portugalsko-hovoriacich regiónov Latinskej Ameriky, ale niekedy zahŕňa aj frankofónne krajiny a územia Karibiku a Južnej Ameriky. Obsahuje tiež latinskoamerické štýly, ktoré vznikli v Spojených štátoch, napríklad salsa a Tejano. Počiatky latinskoamerickej hudby sa datujú španielskym a portugalským dobytím Ameriky v 16. storočí, keď európski osadníci priniesli svoju hudbu zo zámoria. Latinskoamerická hudba sa hrá v španielčine, portugalčine a v menšom rozsahu vo francúzštine.
Peugeot 1007

Peugeot 1007 je malý trojdverový automobil, vyrábaný francúzskou automobilkou Peugeot. 
Vyrába sa od roku 2005 a bol vyvinutý z konceptu, ktorý bol predstavený v roku 2002 na autosalóne v Paríži. Bol to prvý automobil Peugeot, ktorý má označenie štvorciferným číslom. Automobil je charakteristický svojimi posuvnými dvermi.
Martinské predhorie

Martinské predhorie je geomorfologická časť Lúčanskej Fatry. 
Vymedzenie.
Nachádza sa vo východnej časti podcelku a zaberá pás územia na prechode Malej Fatry a Turčianskej kotliny. Predstavuje územie výbežkov Lúčanskej Fatry, priečne narúšané údoliami a na severe siaha po martinskú časť Stráne, južnú hranicu vymedzuje Valčianska dolina. Západne strmo vystupujú Lúčanské Veterné hole a východným smerom nadväzuje Valčianska pahorkatina.
Zaraďovač

Zaraďovač (iné názvy: šanón, fascikel, [pákový] zakladač, usporadovač, obal na spisy; nespisovne: "poradač"/"poriadač") je kancelárska potreba na prehľadné ukladanie písomností, vo forme spravidla kartónového alebo plastového obalu, do ktorého sa písomnosti zaraďujú zvyčajne pomocou euroobalov.
Fascikel

Fascikel môže byť:
Obal na spisy

Obal na spisy môže byť:
Peugeot 108

Peugeot 108 je automobil značky Peugeot. 
Bol predstavený v roku 2014 na autosalóne v Ženeve a patrí do kategórie miniautomobilov. Je postavený na rovnakej platforme ako Toyota Aygo a Citroën C1.
Vrícka kotlina

Vrícka kotlina je geomorfologická časť Lúčanskej Fatry. 
Vymedzenie.
Nachádza sa v juhovýchodnej časti Lúčanskej Fatry a zaberá územie v okolí obce Vrícko. Obklopuje ju veniec hôr, patriacich Malej Fatre, len na juhu susedí pohorie Žiar. Na západe a severe nadväzuje geomorfologická časť Kľak, východným smerom vystupujú Kýčery a južný horizont vytvára podcelok Sokol. 
Kotlinou preteká riečka Vríca, ktorá tu priberá viacero prítokov a smeruje severovýchodným smerom do rieky Turiec.
Dolina Jaworzynka

Dolina Jaworzynka alebo len Jaworzynką je dolina v poľských Vysokých Tatrách. Je východným oddelením Doliny Bystrej.
Topografia.
Odbočuje od Doliny Bystrej v Kuźnicach vo výške Okolie doliny: od východu Boczań a Skupniów Upłaz, od juhu Wielka Kopa Królowa, Mała Kopa Królowa a Kopa Magury, od západu severozápadné rameno Kopy Magury, na ktorom sa nachádza Jaworzyńska Czuba, Zawrat Kasprowy a Jaworzyńskie Czoła. V hornej časti sa orograficky rozdeľuje na pravé rameno, ktoré tvorí Długi Żleb a ľavé, kde je Żleb pod Czerwienicą. V hornej časti doliny je pre turistov neprístupná Jaskinia Magurska.
Na orograficky pravých úbočiach doliny pod Skupniówim Upłazom sú početné vežičky: Cyganka, Cycek, Cygan, Parzące Turnie, Mnich, Krzemionka, Wołowa Turnia i Gruba Turnia.
Opis doliny.
Dolinu vytvárajú vápencové horniny. Je úzka a dlhá, vyzerá ako kaňon, jej svahy sú strmé. Dolná časť doliny, kde je Polana Jaworzynka so salašmi, je takmer plochá, rovná. Po dne doliny tečie Jaworzynka. Voda cez dolinu prúdi len pri veľkých lejakoch, skôr tečie pod zemou. Je to tichá dolina.
Na orograficky pravých úbočiach doliny sa objavujú charakteristické vápencové útvary - trpaslíci. Žijú tu medvede, jelenia zver a kamzíky. Vyskytuje sa tu pozoruhodná flóra. Okrem inej aj taká, ktorá je v Karpatoch výnimočná. Napríklad hmyzovník muchovitý ("Ophrys insectifera") a borovica ("Pinus × rhaetica").
História.
V minulosti dolinu vypásali stáda dobytka a oviec. Nadmerné vypásanie spôsobovalo masívnu eróziu pôdy. S jej regeneráciou sa začalo už pred druhou svetovou vojnou a pokračovalo sa po jej skončení. Najefektívnejšie bolo zalesňovanie smrekovcom a jelšou.
V doline dolovali železnú rudu. Po baníkoch zostali štôlne a hlady hlušiny. V roku 1920 v doline vybudovali prvý veľký lyžiarsky skokanský mostík. Rekordný skok meral .
Aristonous

Aristonous () môže byť:
Kľak (geomorfologická časť)

Kľak je geomorfologická časť Lúčanskej Fatry. 
Vymedzenie.
Nachádza sa v najjužnejšej časti Malej Fatry a z veľkej časti ju tvorí rozsiahly masív dominantného Kľaku. Najmä južnou časťou vytvára klin medzi Strážovskými vrchmi a pohorím Žiar. Na severe susedí na krátkom úseku s Rajeckou kotlinou (podcelok Žilinskej kotliny), na severovýchode nadväzujú Kýčery a na východe sa nachádza Vrícka kotlina a podcelky Žiaru Sokol a Vyšehrad. Na juhu sa s Kľakom stretáva Prievidzská kotlina (podcelok Hornonitrianskej kotliny) a západným smerom sa tiahnu Strážovské vrchy s časťami Javorinka a Strážov. 
Ochrana územia.
Na riečke Vríca sa nachádza národná prírodná pamiatka Kľacký vodopád, plošne neporovnateľne väčšia je však národná prírodná rezervácia Kľak. Tá pokrýva viac ako 85 ha vrcholovej časti Kľaku s cennými skalnými a lesnými rastlinnými spoločenstvami s výskytom subalpínskych elementov.
Kýčery

Kýčery sú geomorfologickou časťou Lúčanskej Fatry. 
Vymedzenie.
Nachádzajú sa v strednej časti Lúčanskej Fatry, medzi časťami Lúčanské Veterné hole na severe a Kľak a Vrícka kotlina na juhu. Západne sa nachádza Rajecká kotlina (podcelok Žilinskej kotliny), východný okraj susedí s Valčianskou pahorkatinou, podcelkom Turčianskej kotliny a na juhovýchode na krátkom úseku s podcelkom Žiaru Sokolom.
No Mercy

No Mercy je nemecko-americká hudobná trojica, ktorú založil hudobný producent Frank Farian. Jej členmi sú Marty Cintron (*24. september 1971, Bronx, New York, USA) a dvojičky, Ariel a Gabriel Hernández (*3. jún 1971). Medzi ich najznámejšie skladby patria „Where Do You Go“, „When I Die“ a „Please Don’t Go“.
Lúčanské Veterné hole

Lúčanské Veterné hole sú geomorfologickou časťou Lúčanskej Fatry. 
Vymedzenie.
Nachádzajú sa v severnej časti Lúčanskej Fatry, medzi časťou Kýčery na juhu a údolím Váhu so Strečnianskou tiesňavou na severovýchode, kde nadväzujú Krivánske Veterné hole (časť Krivánskej Fatry). Na severozápade leží Rajecká kotlina, na severe Žilinská pahorkatina a Varínske podolie (podcelky Žilinskej kotliny), východne nadväzujú podcelky Turčianskej kotliny Turčianske nivy a Valčianska pahorkatina, no tiež časť Lúčanskej Fatry, Martinské predhorie. 
Ochrana územia.
V tejto časti Lúčanskej Fatry leží národná prírodná rezervácia Kozol a prírodná pamiatka Domašínsky meander. Malá Fatra patrí medzi chránené vtáčie územia a severná časť je ochranným pásmom Národného parku Malá Fatra. Z kultúrnych pamiatok je na okraji územia Strečniansky hrad a Kuneradský zámok.
Haldan Keffer Hartline

Haldan Keffer Hartline (* 22. december 1903, Bloomsburg, Pensylvánia, USA† 17. marec 1983, Fallston, Maryland) bol americký fyziológ a neurobiológ.
Pôsobil postupne na niekoľkých amerických univerzitách a k jeho žiakom patril biológ Paul Greengard.
V roku 1967 spolu s Ragnarom Granitom a Georgeom Waldom získal Nobelovu cenu za fyziológiu alebo medicínu za objavy týkajúce sa základných fyziologických a chemických procesov v oku. Cenu dostal za prínos k pochopeniu neurofyziológie videnia. Bol prvým, komu sa podarilo zaznamenať signály prenášané z oka jediným nervovým vláknom.
Poľná polícia

Poľná polícia je súčasť vojenskej polície určená na plnenie úloh policajnej ochrany ozbrojených síl s pôsobnosťou v operačných zónach a priestoroch útvarov a zariadení ozbrojených síl. Jednotky poľnej polície sú súčasťou organizačných štruktúr zväzov a zväzkov, útvarov a zariadení ozbrojených síl.
Svět ve 20 minutách

Svět ve 20 minutách (doslova v čes. „Svet v 20 minútach“) je relácia českej rozhlasovej stanice Český rozhlas Plus, ktorá podáva zhustený prehľad spravodajstva a publicistiky týkajúci sa diania mimo Česka. Čerpá zo zahraničných masmédií, pričom sa zameriava predovšetkým na témy, ktoré nie sú dostatočne zachytené českými masmédiami.
Relácia má dennú periodicitu a vysielaciu dĺžku 20. minút. Vysiela sa od marca 2013, pričom nadväzuje na reláciu "Svět viděny internetem" vysielanú na rozhlasovej stanici Český rozhlas 6. Pripravujú ju redaktori Rostislav Matulík, Jan Černý, Jana Šmídová, Gita Zbavitelová, Šárka Daňková a Anna Budajová.
Koralovka

Koralovka (v prvých dvoch významoch existuje aj nesprávny variant – bohemizmus "korálovka") môže byť:
Mineola

Mineola (lat. "Mineola Tangelo") je druh tropického citrusového ovocia. Nazýva sa tiež "Medový zvonček" a to pre svoju charakteristickú stopku, pripomínajúcu zvonček . Pochádza zo Severnej Ameriky, z Floridy, kde sa aj pestuje. Ide o vyšľachtený hybrid medzi "Grapefruitom Duncan" a "Mandarínky Dance". Vznikla krížením v roku 1897 a 1898 a do praxe sa dostala v roku 1931 čoskoro sa tešila obrovskej popularite pre svoju chuť a nízky obsah jadierok. Jej príbuzným druhom je Tangelo, pochádzajúce z Číny, kde sa pestuje už 3500 rokov. Mineola je vyšľachtená odroda citrusu Tangelo a taktiež sa jedná o hybrid kríženia mandarínky a pomela. 
Vzhľad.
Mineola má väčšínou obvod 23 centimetrov. Pripomína svojim vzhľadom iné citrusové ovocia, predovšetkým pomaranče, s ktorým má však niekoľko odlišností:
Podmienky a účinky.
Mineola sa pestuje predovšetkým na severnej pologuli, kde dozrieva od decembra do januára. Úrodu znášajú každý druhý rok. Znášajú vysoké teploty a málo vlahy, ale nie sú chladu vzdorné. Opeľovaná býva inými druhmi citrusmi, aby zniesla väčšiu úrodu.
Mineola je známa vysokým obsahom vitamínu C a draslíka. Neobsahuje žiadne tuky ani cholesterol. Pomáha pri horúčkach a rôznych účinných ochoreniach, má tiež protirakovinové účinky.
Jump (For My Love)

„Jump (For My Love)“ je skladba americkej vokálnej skupiny The Pointer Sisters, ktorá bola vydaná prostredníctvom Planet Records dňa 11. apríla 1984 ako tretí singel z ich desiateho štúdiového albumu "Break Out" (1983). Pôvodný názov skladby bol len „Jump“, avšak kvôli vydaniu skladby „Jump“ od skupiny Van Halen bol názov zmenený na „Jump (For My Love)“.
Laura Mancinelliová

Laura Mancinelliová (; * 18. december 1933, Udine, Taliansko† 7. júl 2016, Turín, Taliansko) bola talianska germanistka, medievalistka,prekladateľka, profesorka a spisovateľka historických románov.
Životopis.
Narodila sa v Udine, v ranom detstve žila štyri roky v meste Rovereto. V roku 1937 sa s rodinou presťahovala do Turína.
V roku 1956 ukončila štúdium na Univerzite v Turíne s diplomovou prácou o modernej nemeckej literatúre.
V rokoch nasledujúcich po doktorandskom štúdiu vyučovala bez toho, aby sa vzdala svojej vášne pre stredovekú nemeckú kultúru. V roku 1969 napísala esej "La canzone dei Nibelunghi. Problemi e valori" ("Pieseň o Nibelungoch. Problémy a hodnoty").
V sedemdesiatych rokoch vyučovala germánsku filológiu na Univerzite v Sassari, neskôr na Ca'Foscari Univerzite v Benátkach.
Na radu svojho kolegu a priateľa Claudia Magrisa v roku 1972 vydala a do taliančina preložila z pôvodného zväzku "Nibelungenlied", v roku 1978 nasledoval "Tristan" (Gottfried von Straßburg) a v roku 1989 "Gregorius" a "chudobný Heinrich" (Hartmann von Aue).
Po návrate do Turína, kde Laura Mancinelliová viedla univerzitnú katedru germanistiky, debutovala v roku 1981 v oblasti beletrie vydaním historického románu "Dvanásť opátov z Challant", ktorý autorka začala písať v roku 1968. Nasledovali romány "Mozartov duch" v roku 1986 a "Zázrak svätej Odílie" v roku 1989.
Začiatkom 90. rokov Laura Mancinelliová, postihnutá skleróza multiplex, opustila katedru germanistiky.
Inzulínové pero

Inzulínové pero je pomôcka pre podkožnú aplikáciu Inzulínu. Inzulínové pero používa väčšina pacientov s diabetes mellitus, liečených inzulínom. Do inzulínových pier sa vkladajú náplne (cartridge), čo sú sklenené ampulky s inzulínom s objemom 3 mililitre, ktoré obsahujú inzulín v koncentrácii 100 IU/ml (jednotiek na mililiter).
Konštrukcia.
Inzulínové pero sa spravidla skladá z tela, na ktorého konci je gombík na nastavenie dávky inzulínu a tlačidlo, ktorým sa aplikuje inzulín. V tele je ďalej držiak náplne inzulínu s náplňou a na opačnom konci vymeniteľná injekčná ihla s krytom ihly a ochranným krytom pera. Výhodou inzulínového pera oproti aplikácii inzulínu injekčnou striekačkou je jednoduchšie nastavenie dávky inzulínu (zvládnuteľné aj pre pacientov s poruchami zraku), jednoduchšia aplikácia inzulínu a jednoduché skladovanie a prenášanie.
Používanie.
Pri používaní inzulínového pera sa podobne ako pri aplikácii inzulínu striekačkou odporúča striedať miesta vpichu (brucho, ramená, stehná). Pri viacnásobnej aplikácii inzulínu do jedného miesta dochádza k lipodystrofii - podkožným hrbolom, z ktorých sa inzulín zle vstrebáva.  Za predpokladu dodržiavania základnej hygieny nie je pred injekciou inzulínu nevyhnutná dezinfekcia kože. 
Postup pri aplikácii inzulínu perom:
Použitie v liečbe diabetes mellitus.
Liečba diabetes mellitus inzulínom väčšinou spočíva v podávaní viacerých dávok inzulínu počas dňa. V tzv. intenzifikovanom režime je podávaná dávka rýchlo (a krátkodobo) účinkujúceho inzulínu pred každým hlavným jedlom a podanie dlho účinkujúceho  inzulínu na pokrytie bazálnej potreby organizmu pred spaním.  Je však možné použiť viacero spôsobov individuálne prispôsobených kombinácii podávania inzulínu - "schém". Pacient má spravidla k dispozícii dve inzulínové perá, jedno naplnené rýchlo účinkujúcim inzulínom a druhé dlho účinkujúcim inzulínom.  Dobre edukovaný diabetik si môže upravovať množstvo inzulínu v jednotlivých dávkach na základe meraní glykémie glukometerom.
Aristonous z Aiginy

Aristonous () bol grécky sochár v 5. storočí pred Kr.
Aiginsky sochár Aristonous pôsobil zrejme v prvej polovici 5. storočia pred Kr. Podľa gréckeho cestovateľa Pausania bol autorom bronzovej sochy Dia v Olympii: „"Ak pôjde návštevník truchu ďalej, naskytne sa mu pohľad na Diovu sochu obrátenú k východu Slnka. Socha drží orla, v druhej ruke blesk, na hlava má veniec z ľalií. Je to dar obyvateľov Metapontu a dielo aiginskeho Aristonoa; nevieme kto učil tohoto Aristonoa, ani kedy žil."“
Przekłady Literatur Słowiańskich

Przekłady Literatur Słowiańskich (slov.: Preklady slovanských literatúr) je vedecký časopis, ktorý vznikol v roku 2009 v Inštitúte slovanskej filológie Filologickej fakulty Sliezskej univerzity. Venuje sa teoretickým, historicko-literárnym a historicko-kultúrnym problémom umeleckého prekladu v rámci juho- a západoslovanských jazykov.
Od roku 2017 je šéfredaktorom doc. Lešek Malčak, ktorý nahradil prof. Boženu Toraž (šéfredaktorka 2009-2016, zakladateľka).
Júlia Gelleová

Júlia Gelleová (rodená "Kocsisová"; * 22. február 1889, Szin† 3. máj 1982, Košice) bola funkcionárka ženského robotníckeho hnutia známa v meste Košice aj ako „Gelle Mama“.
V roku 1949 ocenená Radom 25. februára 1948, dňa 22. februára 1964 bola v Prahe ocenená Radom práce.
Rodina.
Narodila sa 22. februára 1889 v Szine v Maďarsku. Matka Julianna rod. Barossová (18681940), otec Michal Kocsis (18611936), mala 4 bratov a 2 sestry. Manžel Ján Gelle, robotník (18861960), mali spolu 3 dcéry a 2 synov.
Biografia.
Ľudovú školu vychodila v Szögligete. Najprv bola pomocníčka v domácnosti v Turnianskom Podhradí. V r. 1908 - 1913 kuchárka, v r. 1924 - 1942 príležitostná robotníčka v Košiciach. Pre svoju revolučnú činnosť bola často prepúšťaná z práce. V r. 1945 - 1948 robotníčka Hydinárskych závodov v Košických Oľšanoch, v r. 1948 - 1952 pracovala v Mäsopriemysle v Košiciach, od roku 1953 na dôchodku. Od roku 1921 bola členkou KSČ, od r. 1923 členka predsedníctva KSČ.
S robotníckym revolučným hnutím sa zoznámila pod vplyvom svojho manžela Jána - funkcionára sociálnych-demokratov, neskôr Červených odborov. V roku 1914 sa stala členkou Sociálno-demokratickej strany Uhorska, po r. 1918 Československej sociálno-demokratickej strany robotníckej. Bola príslušníčka marxistickej ľavice. Zakladajúca členka KSČ. Pracovala v ženskom hnutí, známa pod menom „Gelle mama“. V rokoch 19231927 členka predsedníctva ženskej sekcie KSČ, v družstevnom hnutí - zakladajúca členka. Od roku 1939 členka predsedníctva robotníckeho konzumného družstva JEDNOTA. Účastníčka politických a hospodárskych triednych zápasov, kolportérka komunistickej tlače. V rokoch 19321936 obhajovala záujmy pracujúcich v košickom mestskom zastupiteľstve. Po roku 1938 účastníčka ilegálneho protifašistického hnutia. Za revolučnú činnosť prepúšťaná z práce a väznená. Po oslobodení funkcionárka miestnych straníckych orgánov. Zomrela v Košiciach dňa 3. mája 1982 a pochovaná je na verejnom cintoríne (parcela 15, riadok 26, miesto 84), ako čestná občianka Mesta Košice.
Zmienka o Júlii Gelleovej je v Martinskom štátnom archíve, z roku 1987, s. 178 a v Archíve Kancelárie Prezidenta republiky v Prahe (ČR), pod por.č. 2095.
McLaren Automotive

McLaren Automotive (predtým známa ako McLaren Cars) je britská automobilka, ktorú založil Bruce McLaren. Jej sídlo je v McLaren Technology Centre v meste Woking. Automobilka vyrába športové a luxusné automobily. Od roku 2017 je jej vlastníkom konglomerát McLaren Technology Group.
Automobilka tiež v roku 1999 spolupracovala na vývoji automobilu Mercedes-Benz SLR McLaren.
História.
Automobilka McLaren Cars bola založená v roku 1985 Ronom Dennisom. V roku 1992 vyrábala športový automobil McLaren F1. Medzi rokmi 1994 až 2010 bola registrovaná ako "spiaca spoločnosť", až kým v roku 2010 nezmenila názov na McLaren Automotive.
Michal Horský

Michal Horský (* 1. júl 1943, Trnava – † 18. marec 2018) bol slovenský politológ, publicista, pamiatkar, vysokoškolský pedagóg a politik, spoluzakladateľ hnutia Verejnosť proti násiliu (VPN) a poslanec Snemovne národov Federálneho zhromaždenia ČSFR za VPN a ODÚ-VPN.
V roku 1992 stál pri zrode Trnavskej univerzity a jej katedry politológie, kde do roku 2006 pôsobil ako pedagóg a odborný garant.
Životopis.
Narodil sa 1. júla 1943 v Trnave. V rokoch 19571961 študoval na Pedagogickej škole pre vzdelanie učiteľov národných škôl v Turčianskych Tepliciach, následne v rokoch 19611967 absolvoval Filozofickú fakultu Univerzity Komenského v Bratislave, odbor filozofia – história.
Bol redaktorom a neskôr aj výkonným riaditeľom časopisu Echo bratislavských vysokoškolákov. Po invázii vojsk Varšavskej zmluvy v auguste 1968 redakcia na čele s M. Horským vydala dve čísla časopisu s názvom Echo okupovaných vysokoškolákov z 30. augusta 1968 a Echo "oslobodených" vysokoškolákov, ktorého rozširovanie zakázal Gustáv Husák po návrate z Moskvy a náklad samotní vydavatelia zničili. V období normalizácie sa zamestnal v Slovenskom ústave pamiatkovej starostlivosti a ochrany prírody (dnešný Pamiatkový úrad SR). Podieľal sa na súpise pamiatok na Slovensku a zúčastňoval sa aktivít Stromu života na Kláštorisku v Slovenskom raji.
Počas Nežnej revolúcie v novembri 1989 sa zapojil do činnosti hnutia Verejnosť proti násiliu (VPN). Bol členom Koordinačného centra VPN a redakcie občasníku Verejnosť. Od marca 1990 bol vedúcim volebnej kampane VPN a podieľal sa na výsledku hnutia v prvých slobodných voľbách do SNR a Federálneho zhromaždenia v júni 1990. V rokoch 19901992 potom pôsobil ako poslanec Snemovne národov Federálneho zhromaždenia a člen ústavnoprávneho výboru.
V roku 1992 spoluzakladal Trnavskú univerzitu a jej katedru politológie, kde až do roku 2006 pôsobil ako vysokoškolský pedagóg a odborný garant. V rokoch 2008 a 2009 vyučoval aj na Katedre politológie Filozofickej fakulty Univerzity sv. Cyrila a Metoda v Trnave.
Od roku 2000 v tlačených a elektronických médiách pravidelne analyzoval a komentoval dianie na slovenskej politickej scéne ako politológ, pravidelne spolupracoval napr. s denníkom Pravda alebo televíziou TA3.
Dielo.
HORSKÝ, Michal. Politické iskrenie, Bratislava: Marenčín PT, 2018
Martin Strižinec

Mgr. Martin Strižinec (* 1982, Bratislava) je slovenský hovorca prezidentky Zuzany Čaputovej a bývalý slovenský novinár, rozhlasový a televízny moderátor. Je interný doktorand mediálnej komunikácie a žurnalistiky na Katedre žurnalistiky Filozofickej fakulty Univerzity Komenského v Bratislave (KŽ FiF UK).
Životopis.
V rokoch 20002007 absolvoval magisterské štúdium žurnalistiky na KŽ FiF UK. Od mája 2001 do októbra 2009 pôsobil ako moderátor spravodajstva v Rádiu Expres, následne od novembra 2009 do októbra 2013 pracoval ako moderátor spravodajstva a diskusných relácií v spravodajskej televízii TA3. Od marca 2011 do januára 2014 pôsobil ako moderátor spravodajstva a content manager (manažér obsahu) v Rádiu Hey!, ktoré sa 3. septembra 2012 premenovalo na Anténu hitrádio. Od novembra 2013 pôsobí ako moderátor politickej diskusnej relácie "O 5 minút 12", avšak 2. januára 2018 "Denník N" priniesol overenú informáciu o Strižincovom pláne skončiť moderovanie tejto relácie.
Osobný život.
Hlási sa k homosexuálnej orientácii.
Haas F1 Team

MoneyGram Haas F1 Team (obchodný názov Haas Formula LLC), je tím Formuly 1 so sídlom v Kannapolise v štáte Severná Karolína. Zakladateľom tímu je Gene Haas, ktorý je riaditeľom Haas Automation (výrobca CNC obrábacích strojov) a spolumajiteľom pretekárkeho tímu Stewart-Haas Racing (predtým Haas CNC Racing) série NASCAR. Tím debutoval v F1 v sezóne 2016.
História.
Vznik tímu.
FIA prijala kandidatúru Haasu na nového konštruktéra v F1 v apríli 2014. Po kolapse tímu Marussia F1 v roku 2014, Haas odkúpil ich centrálu v Banbury, aby slúžila ako základňa pre ich prevádzku. Haas oslovil talianskeho výrobcu Dallara, aby im vyrobili šasi s pohonnou jednotkou od Ferrari. Guenther Steiner, bývalý technický riaditeľ Jaguar Racing a Red Bull Racing sa stal tímovým riaditeľom. 8. januára 2016 prešiel monopost Haasu crash testami FIA.
29. septembra 2015 tím oznámil, že Romain Grosjean bude jedným z jazdcov v sezóne 2016. 30. októbra 2015, počas Veľkej ceny Mexika, bolo oficiálne oznámené, že testovací jazdec Ferrari Esteban Gutiérrez bude druhým jazdcom tímu.
2016.
Na ich prvej Veľkej cene, Romain Grosjean dokončil preteky na 6. mieste a stali sa prvým americkým konštruktérom, ktorý získal body počas debutových pretekov. Zároveň boli prvým konštruktérom celkovo od Toyota Racing v roku 2002, ktorý získal body počas debutových pretekov. Esteban Gutiérrez mal počas týchto pretekov nehodu s Fernandom Alonsom, ktorý kompletne zničil svoj monopost. V nasledujúcich pretekoch v Bahrajne skončil Grosjean na 5. mieste a v Rusku na 8. mieste. Následne Haas nedokázal udržať závodné tempo a skóroval iba na dvoch ďalších pretekoch počas sezóny. Všetkých 29 bodov za sezónu získal Grosjean a tím skončil na 8. miestne v šampionáte o pohár konštruktérov.
2017.
11. novembra 2016 tím oznámil, že v ďalšej sezóne Gutiérreza nahradí Kevin Magnussen.
Počas prvej Veľkej ceny sezóny tím skóroval ich najlepšiu kvalifikáciu, keď sa Grosjean kvalifikoval na 6. mieste. Preteky však pre technické problémy nedokončil ani jeden z jazdcov tímu. V nasledujúcom závode skončil Kevin Magnussen na 8. priečke, čo bol jeho najlepší výsledok od Veľkej ceny Singapuru v roku 2016, kedy skončil na 10. mieste. Celkovo obaja jazdci Haasu získali 47 bodov a tím skončil na 8. miestne v pohári konštruktérov.
2018.
Na prvú Veľkú cenu sezóny v Austrálii prišiel tím s konkurencieschopným autom a okamžite získali obaja jazdci najlepšiu kvalifikáciu v histórii tímu (Magnussen piaty a Grosjean šiesty). V závode počas rutinného pit stopu však došlo k problému pri doťahovaní matíc a ani jeden jazdec preteky nedokončil. Počas Veľkej ceny Rakúska získali doteraz najlepší výsledok pretekov, štvrté a piate miesto. Počas Veľkej ceny Singapuru zajazdil Magnussen najrýchlejšie kolo pretekov.
2019.
25. novembra 2018 podpísal tím niekoľko ročnú sponzorskú zmluvu s britským výrobcom energetických nápojov Rich Energy, čo malo za následok zmenu lakovania monopostu od roku 2019 do farieb Rich Energy (čierna a zlatá) a tím pretekal pod názvom Rich Energy Haas F1 Team. 9. septembra 2019 však bola spolupráca s Rich Energy ukončená.
2020.
Pre sezónu 2020 si tím ponechal oboch jazdcov, Grosjeana aj Magnussena.
Kostol Najsvätejšej Trojice (Košice)

Kostol Najsvätejšej Trojice (alebo aj "Premonštrátsky kostol") je barokový kostol v Košiciach, v mestskej časti Staré Mesto na Hlavnej ulici.
Masívna ranobaroková budova Kostola Najsvätejšej Trojice je najcennejším barokovým objektom Košíc. Kedysi na jeho mieste stál Kráľovský dom, sídlo kráľovskej komory, teraz tu je turistami i domácimi frekventovane navštevovaný chrám Boží s najkrajším dobovým interiérom spomedzi mnohých košických pamiatok.
Vznik.
V Košiciach, ako protestantskom meste, pôsobili v období rekatolizácie jezuitskí mnísi, pre ktorých dal hornouhorský kapitán Ondrej Dóczy v pôvodnej budove Kráľovského domu zriadiť obydlie a kaplnku. V noci zo 6. na 7. septembra 1619 tu hajdúsi Juraja I. Rákóciho jezuitov umučili. Boli to známi košickí mučeníci: Marek Križin, Melicher Grodecký a Štefan Pongrác.
Po týchto udalostiach ostala budova opustená, Kráľovský dom bol presunutý do novopostavenej budovy v inej časti Košíc. Až manželka Juraja II. pôvodnú stavbu odkúpila, dala zbúrať a vybudovala jezuitom kostol, podľa vzoru slávneho „"Il Gesù"“ v Ríme. Od roku 1671 patril jezuitskému a od roku 1811 premonštrátskemu rádu. Plastické erby oboch rodov sú umiestnené v štíte nad vchodom do kostola. Práce boli ukončené roku 1681. Pri kostole biskup B. Kisdy založil aj prvú košickú univerzitu, v tej dobe druhá v celej krajine. Preto je kostol známy aj ako gymnaziálny, alebo "Univerzitný kostol". Po rozpustení rádu prešla budova pod správu farského úradu.
Výzdoba.
Výzdoba je pôvodná jezuitská, interiér ohromuje svojou jednoduchosťou. Priečelie kostola je ešte poznamenané znakmi doznievajúcej renesancie. Jeho výzdobu tvoria výklenky s mušľovitým zaklenutím a orámované plochy s plastickým kvetinovým dekorom. V predĺženej svätyni a nad troma kaplnkami s bočnými oltármi sú do priestoru hlavnej lode otvorené oratória. Týmto priestorovým usporiadaním získalo vnútro celkový dojem typického barokového kostolného staviteľstva. 
Kostolu dominuje iluzívna maľba od Erazma Schotta z roku 1786, ktorá dodáva pocit tretej dimenzie. Zdobenie hlavného oltáru je z roku 1854 od maliara Jozefa Peskyho. Zobrazuje svätú Trojicu, ktorej je kostol zasvätený. Ďalšími pozoruhodnosťami sú precízne rezbárske práce na laviciach, kazateľnici, okenných rámoch a oratóriu. Bočné oltáre, štallá vo svätyni a rezbami zdobené lavice pochádzajú z ranobarokového obdobia poslednej štvrtiny 17. storočia. Na severnom múre svätyne je z dreva zhotovený epitaf Františka Rákociho I. z roku 1676.
V krypte, ktorá mala pôvodne slúžiť ako pohrebisko rákociovskej rodiny leží donátorka kňažná Žofia Báthory a jej syn František I.
V rokoch 1700 a 1793 kostol zachvátil požiar, no bol kompletne renovovaný.
I’m So Excited

„I'm So Excited“ je skladba americkej skupiny The Pointer Sisters. Skladbu napísala a zložila skupina v spolupráci s Trevorom Lawrenceom. Vydaná bola pôbodne v roku 1982 a obsadila 30. miesto v americkom rebríčku Billboard Hot 100. Neskôr v roku 1984 bol vydaný remix, ktorý obsadil 9. miesto. Časopis "Billboard" ju zaradil na 23. miesto v zozname 100 Greatest Girl Group Songs of All Time.
Kostol svätého Michala archanjela (Košice)

Kostol svätého Michala archanjela (alebo aj "Uršulínsky kostol") je barokový kostol v Košiciach, v mestskej časti Staré Mesto na Mäsiarskej ulici.
Uršulínsky kostol bol pôvodne postavený pre kalvínov, staviteľmi Jánom Bradom a Baltazárom Reinerom.. Ale trenice medzi protestantmi a katolíkmi dokázali zmeniť kostolu majiteľa, a to dokonca niekoľkokrát. Majiteľom kostola boli striedavo až do roku 1698 evanjelici a katolíci. Vrcholom bolo, že jedným z viacnásobných majiteľov bolo i vojsko, ktoré využívalo budovu ako sklad zbraní, pretože bol vraj umelecky najmenej hodnotný na tú dobu. Uršulínky, ktoré ako v poradí štvrtý rád (po dominikánoch, františkánoch a jezuitoch) práve prišli do Košíc (1698), si kostol ani nestihli zariadiť a už im ho vzali. Natrvalo im ho dali až v roku 1731.
Architektúra.
Vnútorné zariadenie je prehliadkou baroka, rokoka, klasicizmu i secesie. Na stene svätyne sú pozlátené barokové plastiky svätcov a svätíc. Zaujímavé je to, že plastiky nie sú na oltári (ako v iných kostoloch), ale na konzolách umiestnených priamo v stene. Môže to byť tak preto, že keď sem prvýkrát prišli sestry Rádu sv. Uršule, zrejme dali vyhotoviť tieto plastiky pre budúci oltár. Po ich odchode sochy uskladnili a neskôr, keď sa vrátili a nemali peniaze na veľký oltár, tak ich umiestnili len takto. V strede je archanjel Michal, lebo jemu je kostol aj zasvätený. Pôvodne ako kalvínsky kostol bol sieňového typu a po roku 1698 nastali určité stavebné zmeny v pôvodnej koncepcii jeho vnútorného riešenia.
Okrem vysokej hlavnej lode má kostol aj dve menšie, bočné lode. Nad nimi sú chóry, ktoré sú lemované rokokovým zábradlím. Vo svätyni sú pravé (napravo) i falošné (naľavo) okná so sklenými výplňami v secesnom slohu.
Úsilie uršulínok o zveľaďovanie Božieho chrámu ešte narušil požiar v roku 1840 a víchrica v roku 1876, po ktorej opravili na kostole vežu a strechu. Kostol po týchto úpravách dostal trojosovú jednoduchú fasádu. Roku 1898 bolo zväčšené presbytérium kostola, pristavaná sakristia a na hlavnom priečelí vystavaná veža. Hlavný oltár sv. Michala a šesť bočných oltárov sú barokové a pochádzajú z polovice 18. storočia.
Uršulínky.
Sestričky budovali najmä školy. Smerom do Mäsiarskej ulice postavili rozsiahly konvent (teraz poliklinika Staré mesto i stredná zdravotnícka škola sv. Alžbety). Tam sa od roku 1877 nachádzal internát, materská, ľudová, meštianska a obchodná škola. Neďaleko mali ešte dievčenskú školu, učiteľský ústav a v roku 1905 postavili na Komenského ulici v historizujúcom slohu dievčenskú hospodársku školu. V jej budove teraz sídli Prírodovedecká fakulta.
Aj dnes Uršulínky vedú spomínanú strednú zdravotnícku školu hneď vedľa kostola a zo svojho kláštora na Hlavnej ulici 66, v ktorom je aj internát.
Nepálske národné futsalové družstvo mužov

Nepálske národné futsalové družstvo mužov je národné družstvo mužov, ktoré reprezentuje Nepál v medzinárodných futsalových súťažiach a priateľských zápasoch. Funguje pod záštitou "All Nepal Football Association" (ANFA). Prvý medzinárodný zápas absolvovalo až v roku 2017. V marci 2018 mu patrilo vo svetovom futsalovom rebríčku 156. miesto. 
Vrcholné podujatia.
Nepálske družstvo sa zatiaľ ani raz nezúčastnilo kvalifikácie o majstrovstvá sveta FIFA. 
Na majstrovstvá Ázie sa nekvalifikovalo ani raz. Prvýkrát sa o to pokúsilo v roku 2017, keď v skupine stredoázijskej zóny prehralo všetky 3 zápasy a na finálový turnaj nepostúpilo. Pre nepálske družstvo to boli prvé medzinárodné zápasy.
Dolina Miętusia

Dolina Miętusia je bočným a najväčším oddelením Doliny Kościeliskiej v poľských Západných Tatrách. Má plochu okolo a je dlhá asi .
Popis doliny.
Obidve doliny sa spájajú na mieste sútoku potokov, ktoré tečú dnom dolín trochu nad Wyżniou Kirou Miętusiou vo výške okolo 
Hranicu Doliny Miętusiej ohraničujú tri hrebene: severozápadný hrebeň Temniaka, Hlavný hrebeň Západných Tatier na úseku od Temniaka po Malolučniak a jeho severozápadný hrebeň, ktorý sa ťahá cez Czerwony Gronik na Kończystu Turniu. Na dolnom konci Niżniej Miętusiej Równi sa stáča na juhovýchod. Rovnako sa mení jej charakter. Dolina bola modelovaná ľadovcami, ktoré vytvorili tri podlažia oddelené od seba skalnými prahmi:
Príroda.
Takmer celá dolina je vytvorená zo sedimentálnych hornín – dolomitov a vápencov. Iba Malolučniak a Twardy Grzbiet pokrývajú kryštalické horniny. V doline sú početné prameniská a jaskyne. Miętusi Potok sa objavuje na severnom konci Wyżniej Miętusiej Równi. Vteká do Kościeliskeho Potoka. Bočné dolinky a žľaby sú prevažne suché. Najväčšie jaskyne v doline sú: Jaskinia Mała w Mułowej, Jaskinia Kozia, Ptasia Studnia, Jaskinia Miętusia, Studnia w Kazalnicy. Z pozoruhodnej flóry tu rastie v Poľsku málo sa vyskytujúci: lomikameň ovisnutý a sklenobyľ bezlistá, ktorá pravdepodobne už vyhynula.
História.
Pomenovanie doliny je od šoltýsov Miętusów z Cicheho, ktorým na konci 16. storočia kráľ Zigmunt III. Wasa daroval pastviská. Asi desať rokov po vytvorení Tanapu bolo pasenie dobytka zakázané a príroda sa začala obnovovať. Po roku 1980 roku bolo vypásanie na poľane Zahradziska s prísnymi obmedzeniami povolené. Dolina Miętusia, tak ako mnohé iné doliny, bola dejiskom baníckej činnosti. Do roku 1800 tu ťažili železnú rudu a postavili banícku cestu do Kuźnic.
BNSF Railway

BNSF Railway Company (výkazová značka BNSF) je americká železničná spoločnosť, ktorá prevádzkuje jednu z najväčších železničných sietí nákladnej dopravy v Severnej Amerike. Pred ňou je spoločnosť Union Pacific Railroad. BNSF zamestnáva 44 tisíc zamestnancov, prevádzkuje 52 300 kilometrov železničných tratí v 28 štátoch, a viac ako 8 tisíc rušňov. Vlaky spoločnosti BNSF prešli v roku 2010 celkovo 272 miliónov kilometrov.
História.
Založeniu BNSF predchádzalo založenie holdingovej spoločnosti dňa 22. septembra 1995. Táto holdingová spoločnosť kúpila železničné spoločnosti Atchison, Topeka and Santa Fe Railway a Burlington Northern Railroad. Tieto dve spoločnosti boli dňa 31. decembra 1996 spojené do jednej pod novým názvom Burlington Northern and Santa Fe Railway. Dňa 24. januára 2005 bol názov spoločnosti zmenený na "BNSF Railway", použitím iniciálok pôvodného názvu.
Zriaďovacie stanice.
BNSF vlastní niekoľko zriaďovacích staníc:
Dolina Długa

Dolina Długa je bočnou západnou vetvou Doliny Chochołowskej na poľskej strane Západných Tatier. Pomenovaná je podľa Długiej Polany. V doline prevládajú sedimentárne horniny z obdobia jury. Začína sa na Polane Huciska na druhej strane Chochołowskeho Potoka a končí sa pod Veľkou Furkaskou () v hraničnom slovensko – poľskom pásme Bobrovca. Od severnej susednej Doliny Krytej ju delí neveľký lesnatý chrbát vrchu Pośrednie v Doline Chochołowskej.
Podhorská dolina je zalesnená. Na jej začiatku je Długa Polana, vysoko na hrebeni oddeľujúcom dolinu od Doliny Głębowiec sú dve poľany: Przysłop pod Furkaską a Polana Jaworzyna pod Furkaską.
V doline je ojedinelá flóra. Okrem iných rastú tu v poľských Karpatoch málo vídané rastliny ako napríklad: prerastlík dlholistý pravý, pichliač belohlavý, kortúza Matthioliho.
Nachádza sa v TANAPe. Je vo vlastníctve „Lesnej spoločnosti ôsmych oprávnených obcí“. Pre turistov je uzavretá.
Miroslav Verner

Prof. PhDr. Miroslav Verner, DrSc. (* 31. októbra 1941, Brno) je český archeológ a egyptológ.
Je žiakom prof. Zbyňka Žábu. V rokoch 1975 – 2000 bol riaditeľom Československého, resp. Českého egyptologického ústavu FF UK v Prahe a Káhire. Špecializuje sa na archeológiu doby staviteľov pyramíd, najmä v období 5. dynastie. Pod jeho vedením prebiehal český výskum v Abúsíre do roku 2010, kedy koncesiu odovzdal Miroslavovi Bártovi.
V roku 2021 získal zlatú pamätnú medailu Karlovej univerzity za celoživotné dielo v odbore českej egyptológie a za dlhoročnú vedeckú a pedagogickú činnosť. V roku 2023 sa stal emeritným profesorom Karlovej univerzity.
Bol spolužiakom prvého slovenského študenta egyptológie, Jána Midžiaka, a učiteľom zakladateľov egyptológie na Slovensku, Jozefa Hudeca a Dušana Magdolena.
Kalvínsky kostol (Košice)

Kalvínsky kostol (alebo tiež "Reformovaný kostol") je kostol v klasicistickom štýle v Košiciach, v mestskej časti Staré Mesto, na Hrnčiarskej ulici v tesnej blízkosti Miklušovej väznice.
Vznik.
Reformovaný kostol existuje od roku 1811, pričom rok predtým ho dali vysvätiť. Stavali už od roku 1805. Ešte predtým bol na tomto mieste trojposchodový vojenský sklad vbudovaný do mestských hradieb na Hrnčiarskej ulici, ktorá má teraz prezývku "Ulička starých remesiel". Kedysi v týchto miestach stála jedna z piatich mestských brán, zvaná Maľovaná. Chránili ju z blízkej "Katovej bašty". 
Architektúra.
Kostol je v interiéri zariadený veľmi jednoducho. Výnimkou sú len vzácne bohoslužobné nádoby, ktoré si košickí reformovaní veriaci preniesli z ich predchádzajúceho, dnes už neexistujúceho, dreveného kostola, ktorý stál na Moldavskej ceste. Takisto za povšimnutie stojí klasicistická kazateľnica a organ pochádzajúci z roku 1813.
Nové priečelie kostola a 27-metrovú vežu dostal kostol po vyše 40 rokoch. Rada mesta vtedy darovala pre vežu aj pozláteného kohúta až z roku 1689, ktorý sa na mesto díval z veže Dómu svätej Alžbety, v období keď tento patril reformovanej cirkvi. Vzácny kohút, ktorý je pre reformovaných veriacich symbolom bdelosti, prečkal aj ďalšiu (tentokrát novorománsku) prestavbu v roku 1895, keď vežu zvýšili na 40-metrovú. Kostol je viditeľný z rôznych ulíc ako napríklad: Hlavná, Mlynská či Hrnčiarska ulica. Do kostola sa vojde 800 ľudí, čo je asi pätina zo všetkých kalvínov, ktorí v meste žijú.
Súčasnosť.
Od 90-tych rokov je kalvínsky kostol jednou zo zastávok ekumenického pašiového sprievodu. Ten sa v Košiciach organizuje každoročne na Veľký piatok, prechádza pred chrámami väčšiny z 10 registrovaných cirkví v meste a je slovenskou raritou, ktorá svedčí o náboženskej tolerancii.
Dolina Małej Łąki

Dolina Małej Łąki je podhorská dolina v poľských Západných Tatrách medzi Dolinou Bystrej a Dolinou Kościeliską.
Topografia.
Je dlhá a má plochu . Je najmenšia z podhorských dolín. Začína sa vo výške na východnej strane Gronika. Hornú časť doliny uzaviera Hlavný hrebeň Západných Tatier, Červené vrchy na úseku od Kondratovej kopy po Malolučniak. Orograficky pravú hranicu tvorí severný hrebeň Kondratovej kopy po Giewont, potom Mały Giewont, Grzybowiec a severozápadný chrbát Łysanek. Ľavé úbočia doliny tvorí Czerwony Grzbiet, Malolučniak, Wielka Turnia Małołącka, Miętusi Skoruśniak a Hruby Regiel.
Dolina Małej Łąki nemá bočné oddelenia iba žľaby. Najväčšie sú: Dolinka pod Grzybowiec, Głazisty Żleb, Zagon, Uwieziony Żleb, Gmiński Żleb.
Geológia.
Je to jediná dolina, ktorá celá je vytvorená zo sedimentárnych hornín. Iba vrcholy Kondratovej kopy a Malolučniaka tvoria kryštalické horniny. Dolná severná časť doliny nebola formovaná ľadovcom. Stredná a horná časť doliny ma tvar ľadovcového žľabu. V tejto časti doliny netečú potoky, je tichá. Małołącki Potok sa objavuje v dolnej časti doliny pod morénovým prahom Wielkiej Polany.
V podzemí Doliny Małej Łąki sa nachádzajú mnohé jaskyne. Medzi najdlhšie a najhlbšie v Poľsku patrí: Jaskinia Wielka Śnieżna a Śnieżna Studnia.
V strednej časti Doliny Małej Łąki je Wielka Polana. Vytvorila sa na mieste zaniknutého veľkého poľadovcového jazera. Hrúbka spodných sedimentov sa tu odhaduje na .
Príroda.
Severnú čas doliny pokrývajú podhorské lesy, stredná časť je porastená smrekovými lesmi a pestrou paletou lúčnej flóry. Južná časť doliny je zarastená kosodrevinou. Dolina je bohatá veľkým množstvom vzácnych druhov horských rastlín. Okrem iných napríklad: ostropysk poľný tatranský, turica alpínska, sitina trojplevová, popolavec oranžový, plesnivček vápencový, prilbica chlpatoplodá, kortúza Matthioliho, lomikameň ovisnutý, krivec najmenší.
Historia.
V minulosti dolinu vypásaval dobytok a ovce na Hali Mała Łąka. Na úrodnej pôde rástla svieža tráva, v doline stáli salaše. Po zákaze pasenia, vyrástla tu kosodrevina, terén zarástol lesom. Už len Wielka Polana si zachováva bezlesný charakter, ale už aj tu začínajú rásť smrekové porasty, posúvajúce sa k starému lesu.
Turistika.
Oddávna dolinu navštevovali turisti. Cez dolinu vedú turistické chodníky. Wielka Polana, od severu opásaná, imponujúcimi útesmi Wielkiej Turni, je miesto, kde sa turisti radi s obdivom zastavujú.
Dolinu objavujú aj horolezci. Zaujímavé lezecké cesty sú napríklad na Wielkej Turni Małołąckej a na Mnichowych Turniach.
Stoney Creek Bridge

Stoney Creek Bridge je jednokoľajový železničný most s dĺžkou 200 metrov, nachádzajúci sa v kanadskej provincii Britská Kolumbia. Most je postavený na železničnej trati Canadian Pacific Railway. Most s výškou 90 metrov a sklonom 2% prekonáva dolinu Stoney Creek, medzi mestami Revelstoke a Golden v priesmyku Rogers Pass. Pôvodne bol v roku 1885 na jeho mieste postavený drevený most, ktorý v roku 1893 nahradil oceľový. V roku 1929 bol kvôli pevnosti pre ťažšie vlaky pridaný ďalší súbor oblúkov. Pôvodný most bol v tom čase najvyšším dreveným mostom na svete.
Kaplnka svätej Rozálie

Kaplnka svätej Rozálie môže byť:
Army of Lovers

Army of Lovers je švédska tanečná hudobná skupina, ktorá bola založená v roku 1987. Počas 90. rokov vydala viacero hitov, vrátane skladby „Crucified“, ktorý sa stal na osem týždňov hitom európskeho rebríčka. Dodnes je najznámejšou skladbou skupiny.
Koncom roku 2012 sa skupina opäť spojila pre účinkovanie v Melodifestivalen 2013 so skladbou „Rockin’ the Ride“, ktorou reprezentovali Švédsko v súťaži Eurovision Song Contest 2013 v Malmö.